[{"text_idx": "#000006", "text": "40 acer o ardd bleser Fictorianaidd y gantores opera fyd-enwog, Adelina Patti yw Parc Gwledig Craig-y-nos. Mae bellach yn eiddo i Barc Cenedlaethol Bannau Brycheiniog, ac mae\u2019r safle yn ddelfrydol ar gyfer ymweliadau addysgol gan fod nifer o wahanol gynefinoedd, coed, gweunydd a dwy afon yno, ac mae\u2019n hawdd cael mynediad atynt. Hefyd, mae gofod addysgu y tu mewn yn Ystafell Hibbert."}]